Telepatio

Telepatio (el la grekaj vortoj τηλε, tele, "malproksime", and πάθεια, patheia, "sento") estas asertata kapablo de iuj homoj pri senpera komunikiĝo, sen paroloj aŭ gestoj, inter du mensoj, je pli malpli granda distanco, per aliaj rimedoj ol la ordinaraj sensorganoj. Ekzistas neniu konvinka evidentigo ke telepatio ekzistas, kaj la temo estas en la sciencistaro ĝenerale konsiderata kiel pseŭdoscienco.Felix Planer. (1980). Superstition. Cassell. p. 218.  "Many experiments have attempted to bring scientific methods to bear on the investigation of the subject. Their results based on literally millions of tests, have made it abundantly clear that there exists no such phenomenon as telepathy, and that the seemingly successful scores have relied either on illusion, or on deception."Spencer Rathus. (2011). Psychology: Concepts and Connections. Cengage Learning. p. 143.  "There is no adequate scientific evidence that people can read other people's minds. Research has not identified one single indisputable telepath or clairvoyant."

 Subtenantoj 
Pri telepatio okupiĝas interalie parapsikologio, spiritismo, rozkrucismo, kaj teozofio.

Laŭ la spiritisma teorio, telepatio eblas ĉar la spirito ne estas entenata en la korpo, kvazaŭ en fermita ujo; ĝi disradias tute ĉirkaŭ sin; tial ĝi povas komunikiĝi kun aliaj spiritoj, eĉ, kvankam pli malfacile, en maldormo.

Laŭ alia teorio, telepatio eblas ĉar ĉiuj animoj estas individuaj manifestiĝoj de la universa animo (t.e. la sama konsci-energio animas kaj trafluas ĉiujn - kiel elektrofluo tra diversaj ampoloj). Do, homoj povas komuniki ideojn pere de la komuna universa animo (foje nomata Kosma Konscio).

Nova teorio de Rupert Sheldrake, ĉifoje de sciencisto kaj kun argumentoj ĉerpitaj el kvanta fiziko kaj diversaj eksperimentoj, provas klarigi telepation , ekzemple tiu de bestoj antaŭsciantaj la revenhoron de siaj mastroj, pere de plivastigita nocio de morfaj kampoj.

 Gravuloj 
 Wolf Messing

 Referencoj 

 Vidu ankaŭ 
 Metagnomio
 Parapsikologio
 Teleporto


Kategorio:Spiritismo
Kategorio:Esoterismo
Kategorio:Okultismo
Kategorio:Parapsikologio
Kategorio:Sciencfikciaj temoj
Kategorio:Fikciaj komunikiloj